جنوبي کوریا شمالي کوریا بیلن رسمي مذاکره‌ لرگه تیار ایکنینی معلوم قیلدی
یانگا‌پ نشریه سی نینگ یازیشیچه، جنوبي کوریا تشقی ایشلر وزیری کنگ کونگ و فلپین نینگ پایتختی منیلا‌ده شمالي کوریا تشقی ایشلر وزیری بیلن اوچره‌شیشینی ایتگن.
شمالي کوریا تشقی ایشلر وزیری ری یانگ-ها بیلن جَنوبي کوریا تشقی ایشلر وزیری کنگ کونگ اورته‌ سیده بولیب اوته ‌دیگن اوچره‌ شوو مراق بیلن کوتیلماقده.
«اگر اوچره‌شه آلسم، شمالي کوریا‌گه تمکین لی کو‌تیشینی التماس قیله ‌من و کوریا یریم آرالیده تینچلیک اورنه ‌تیش مقصدیده مذاکره‌ اوتکزیش ریجه ‌میزگه ایجابي جواب بیریشیگه دایر امیدوارلیگیمیزنی ییتکزماقچیمن»، دییدی جنوبي کوریا تشقی ایشلر وزیری.
بیرلشگن ملتلر تشکیلاتی خوفسیزلیک کینگشی هم شنبه‌ کونی شمالي کوریا‌گه نسبتاً ینگی چیکلاولرنی اعلان قیلیشی کوتیلماقده.
شو هفته‌ فلپپین نینگ پایتختی منیلا شهریده اوتکزیله‌ دیگن جنوبی-شرقي آسیا دولتلری نینگ نوبتده ‌گی ییغیلیشیده  امریکا قوشمه ایالتلری تشقی ایشلر وزیری ریکس تیللرسون هم اشتراک ایتیشی ریجه ‌لشتیریلگن.
ییغیلیشده ‌گی اینگ اساسي مسپله‌ شمالي کوریا‌ نینگ ینگی قوراللرنی سیناودن اوتکزیشی بوله‌ دی.
عینِ پیتده، جاپان، جنوبي کوریا، امریکا قوشمه ایالتلری نماینده لری تامانیدن ینگی بیرلشگن ملتلر تشکیلاتی چیکلاولری نینگ لایحه ‌سی ایشلب چیقیلگن.
ایسلتمه‌: شمالي کوریا جولای آیی نینگ اوزیده ایکّی مراتبه قاره ‌لر ارا بالیستیک راکت‌ لرینی تجربه‌ دن اوتکزگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
